הימים ימי קורונה.
מילים שונות החלו לחלחל אלי למוח. הן חדרו דרך העיניים והאוזניים דרך המרקע והחדשות.
סין, מגפה, וירוס, מחסור בביצים, אלכוג’ל, המגפה הספרדית חוזרת.
מה? מי? אני? מה פתאום, נמשיך לעבוד כמו כולם.
אחרי הכל זה הרצליה, עמוק בבועה.
שלה ב – 1918 במגפה הספרדית אז הכי הרבה, תהיה לנו יותר עבודה אחרי שהיא תעבור.
פה זה לא מלחמת יום כיפור וכיבוש החרמון, פה זה לא החווה הסינית. פה זה הבועה, הרצליה. אנחנו מוגנים. אמרנו את זה כבר לא?
“ממוש, כדאי שתלך מחר לסופר, אומרים שיתחיל סגר”.
מה סגר? יאללה בסדר בסדר, לא יכול להיות.
שעה בתור רק לכניסה לסופר ואת השעתיים הנוספות העברתי בספק הפנמה ספק הכחשה. מה כפפות בכניסה? מסיכות?
את הסדר שלושה שבועות מאוחר יותר עשינו בסגר.
העם מתאחד, העם לומד. כולנו עמוק בפנים מי פחות מי יותר, מי מוותר, מי מקטר.
נו, די. לא יכול עם המספרים יותר. המתים, החולים, המונשמים החיים – בינתיים.
מזפזפ בנטפליקס, אוכל בריא (ומחסל במבה גדולה בכמויות), מאמן און ליין ומספר לעצמי שזה בסדר. אנחנו נצא מה. אחרי הכל אני מטפל ומתפקידי להרגיע.
אנחנו קטנים והטבע, הוא שולט. אולי יש אלוהים? אז למה הרב הראשי נדבק והחזיר נשמתו לבורא, “מה הקשר? הוא מעל הכל והוא הבוחר” כותב החבר הדתי היישר מאומן שבקייב. “גם אנחנו בסגר” הוא אמר.
ואני? מי אני? אני הרבה יותר מאלעד של לפני. אני מתעצם ומעריך את מה שיש. אחרי הכל היה יכול להיות גרוע יותר. 5 ילדים (ברכה), חובות, עובדים ומשפחות להאכיל.
יש לנו כמה חודשם ככה בכיף, אולי אפילו שנים. כמה זה מרגיע.
וכאן נכנסת שוב האוסטאופתיה. כמה אני אוהב אותה.
היא תפסה תאוצה בארצות הברית בתקופה די דומה (לא מספרית למזלנו) עת למטפלים הייתה אפשרות לטפל בו בזמן (ולהסתכן) והתוצאות היו מרהיבות. חולים נרפאו אחרי טיפולים אוסטאופתים.
היא החלה את דרכה הרבה לפני, ב- 1874. מייסדה היה רופא אמריקאי אנדרו טיילור סטיל שהיה בן לרופא והתגורר באזור שחצץ עם אוכלוסיית אינדיאנים (והושפע רבות ממנהגיהם). הוא פיתח תסכול רב מהתרופות שנרשמו באותה תקופה ומהעובדה כי אינן מצליחות להתגבר על התחלואות והמוות שנגרמו בגין המגיפות הרבות שפרצו.
אמונתו סברה כי המלחמה במחלות היא בראש ובראשונה תיקון של מערכת התנועה ועמוד השדרה בפרט. הוא האמין שיש קודם כל לפעול לאיזון כלל מערכות הגוף ובפרט מערכת השלד והשרירים.
שיפור התנועתיות – לטענתו, נועד לשחרר מתח שרירי ורקמתי על מנת להגביר את זרימת הדם לרקמות ולאפשר ריפוי. אני אוהב את אנדרו.
לימים התפתחה האוסטאופתיה והביאה עמה שיטות רבות המערבות את איברי הגוף הפנימיים, כלי הדם, הלימפה, העצבים ורקמות החיבור הרבות שלו (שרירים, רצועות, גידים, פאשיה, בורסות ועוד).
הגוף מתפקד על פי חוק העורק – המאפשר אוטוסטרדת נוזלים כמו דם, מים ולמפה ובכך מתאפשרת שטיפת האיברים והזנתם, פינוי וניקוי פסולת והפעלה שוטפת של מערכת הגנה מתוחכמת.
על מושגים כמו צ’י, קי, עיסוי איורוודה, פראנה, מרידיאנים שמעתם? אלה הם רק חלק מהמושגים האנרגטיים של תרבות המזרח אשר על יכולותיה הטיפוליות אין עוררין. הרפואה הסינית, ההודית, היפנית והתאילנדית כבודן במקומן מונח ומנגד גם הפיזיותרפיה המהוללת המשלבת ידע מדעי ופועלת בכדי לשפר תנועה ולשקם פציעות אורתופדיות. ייחודיותו של האוסטאופת היא בשילוב בין ההוליסטי למדעי.
האוסטאופת מטפל בשלל בעיות כאשר ייחודיותו היא בראייתו ההוליסטית הסוברת כי הגוף הוא יחידה אחת ויש להתייחס לא רק למגבלה הראשית ולתלונת המטופל אלא גם לגורמים שונים ומוקדי טיפול אחרים.
אם אתם מחפשים מטפל במגע שחלק עיקרי מלימודיו כולל הבנה מקיפה של סימני מחלות ומצבים קליניים – מצאתם.
הבנתו המקיפה, של האוסטאופת, את רזי הגוף הן ברמה ההוליסטית והן ברמה המדעית תסייע לו להחליט אם להמשיך את הטיפול או להפנות להמשך ברור רפואי שבמקרים רבים ימנע החמרה של המצב. האוסטאופת ער לדגלים אדומים רבים הקשורים לכאבי ראש, סחרחורות, כאבי בטן, כאבי גב, סימנים נוירולוגים ועוד.
רגע אז כל אחד יכול ללכת לאוסטאופת?
בהחלט! מתינוק בין יומו ועד קשיש בימי זקנתו. מתוקף היותו הוליסטי נוטה האוסטאופת לטפל כמעט בכל תלונה. עם זאת רגישותו למצבים בהם לא יצליח או יורשה לטפל הנה גדולה. דעתו של האוסטאופת חשובה לא רק במקרים אורתופדיים אלא גם במקרים כמו בעיות לב וכלי דם, בעיות עיכול, כאבי מחזור, כאבי ראש, הפרעות התנהגות, רפואת משפחה, רפואת חירום, רפואה פנימית, נשים, ילדים ותינוקות.
האם מספיק בטיפול בודד?
האוסטאופת בודק את מבנה עצמותיו, מפרקיו, שריריו ,רצועותיו וגידיו של המטופל. בנוסף הוא מזהה את מצב הכבד, הקיבה, המעי, שלפוחית השתן ועוד.
על ידי הנחת כף יד ואצבעות על עור המטופל והפעלת כח עדין מבחין האוסטאופת במתרחש במוקד המגע ורחוק ממנו ורק לאחר מכן יפעל ויטפל בעזרת מניפולציות וטכניקות טיפול מגוונות ביותר.
בניגוד למטפלים רבים המשתמשים באביזרים ומכשירים כמו מכשיר טנס, מחטים, קרח, פראמין, כריות חימום, כוסות רוח, אבנים חמות ועוד, האוסטאופת מטפל ללא עזרים ובעזרת טכניקות ידניות בלבד שנועדו למתוח שרירים, גידים ורצועות במטרה להניע ולרווח עצמות ובכך לאפשר זרימה דמית ועצבית טובה יותר. חוש הראיה נחוץ מאוד על מנת לזהות מגבלות ואסימטריה בגוף, אך יותר מכל חשוב חוש המישוש.
Counterstrain – טכניקה עדינה הכוללת הפעלת מתח קל ולעתים גם לחיצה. הפעולה נמשכת כ – 60 עד 90 שניות למחזור. יעילה מאוד לשחרור תנועה והקלה על כאבים.
High velocity – טכניקה המשלבת כח, מהירות ודיוק. מופעלת בעיקר על עמוד השדרה, אך גם על עצמות האגן, מפרק הירך, הברך ועוד.
Myofascial release – רקמת הפאשייה נלמדת בהרחבה. מדובר ברקמת חיבור תומכת, מגנה ומזינה החולשת על כל רקמות הגוף. האוסטאופת מאמין כי פגיעותה רבה ובעיקר לאחר מחלות, טראומות, חשיפה למזהמים ואף הזנחה וחוסר תנועה. שחרורה של הפאשייה מביאה להקלה משמעותית ברמת הכאב כמעט בכל מוקד בגוף.
Muscle energy technique – טכניקה יעילה למצבים בהם קיימת הגבלת תנועה, נוקשות, ספסטיות ועוד. מדובר בטכניקה אקטיבית הכוללת כיווצי שריר והשגת טווח תנועה חדש. ייחודיות הטכניקה היא בשיתוף המטופל, דבר המסייע לשיפור תנועתו האקטיבית.
Craniosacral – טכניקה עדינה מאוד המכוונת לאיזון תנודתו של נוזל המוח והשדרה (CSF). האוסטאופתיה גורסת כי חיזוק הקשר בין הגולגולת לעצם הזנב כמו גם שיפור התנועה הנוזלית בגולגולת ובשער מערכת השלד מביא לריפוי פנימי וחיזוק מערכתי כולל.
streatching & Joint mobilization – הנעת מפרקים שנועדה להשגת טווח תנועה מלא, עידוד זרימת דם ופינוי.
Respiratory assistance – טכניקות לשיפור וסנכרון הנשימה. האוסטאופתיה מאמינה בקיומם של מספר סרעפות שתפקידן רם חשיבות.
האם יתכן כי פציעת ירך או כאבים בברך ישפיעו על הצוואר ויגרמו לכאבי ראש? האם זה אפשרי כי כאבי שכמה נובעים מבעיה בכיס המרה?כוחה של האוסטאופתיה הוא בהבנה כי בעיה כלשהי תשפיע על אופן התפקוד והתנועה שלנו. היא מאמינה כי כל מגבלה עלולה ליצור מגבלות נלוות באזורים אחרים שבגוף. לגלות כי האוסטאופת לא נעזר בציוד אלא רק בידיו כדי לטפל, זה כבר סיבה מספקת מדוע רצוי לקבל טיפול שכזה. האוסטאופת עורך בדיקות ותשאולים מקיפים. הוא בוחן את העמידה, ההליכה והתנועה בכל זווית אפשרית ולא בכדי פותר מצבים קליניים רבים.
בוודאי. היא מסייעת לזרימה טובה של דם ולפינוי פסולת על ידי שחרור והנעה מרמת התא. עם זאת במקרים רבים רצוי לשלב אותה עם שיטות טיפול נוספות המביאות להנעה אקטיבית של המפרק.